ผ่านร้านข้าวต้มคาวบอยอยู่หลายครั้ง ชื่อก็แปลกดีเมื่อวานมีโอกาสเลยลองแวะทานดูซิว่าจะเป็นยังไง ที่ร้านมีที่จอดรถกว้างขวางร้านใหญ่พอสมควรแต่ด้วยร้านอยู่ในซอยบางกรวยเลยทำให้ลุกค้าไม่มากเท่าที่ควรจะเป็น

เมนูอาหารเหมือนร้านข้าวต้มทั่วๆไปค่ะแต่เสียนิดนึงเมื่อวานพอสั่งกับข้าวเสร็จพนักงานเดินเอาแก้วน้ำมาให้ปรากฏว่าแก้วมีคราบๆสกปรกเลยขอเปลี่ยนพอเปลี่ยนมาอีกแก้วใหม่ก็ยังสกปรกอยู่เลยแอบเสียอารมณ์ส่งแก้วและน้ำแข็งคืนกินน้ำขวดใช้หลอดแทนควรดูแลปรับปรุงเรื่องความสะอาด ณ จุดนี้นิดนึง

อาหารสั่งไป 3 อย่างได้แก่แขนงหมูกรอบ ปีกไก่ทอดเกลือ และหอยแครงลวก อาหารได้เร็วค่ะ รสชาติอร่อย หอยแครงตัวใหญ่ใช้ได้เลย ราคาอาหารปกติจะอยู่ที่ 79 บาท++

โดยรวมถือว่าพอใจนะคะติดตรงแก้วสกปรกนิดนึง